Din trafic, în spatele gratiilor. Șofer fără permis și cu alcoolemie de 1,20, reținut după o cursă nebună pe șosele, cu poliția pe urme
Un tânăr din Giurgiu a fost reținut pentru 24 de ore, după ce nu a oprit la semnalul polițiștilor. Șoferul nu avea permis de conducere, urcase beat la volan și a refuzat, ulterior, prelevarea de mostre biologice. Testat cu aparatul etilotest, acesta a indicat valoarea de 1,20 miligrame la litru alcool pur în aer expirat, scrie Agerpres.